夏栻

夏栻（），字廷瞻，江西南昌府豐城縣人，匠籍，明朝政治人物。

 生平 
嘉靖二十八年（1549年）己酉科江西鄉試第三十八名舉人。嘉靖二十九年（1550年）中式庚戌科會試第五十八名，登第三甲第一百九十二名進士。授行人，三十四年五月考选兵科給事中，三十五年三月掌吏部事大学士李本奉诏考察不职科道官共三十八人，以浮躁降调。谪广西从事。寻以湖州同知升浙江按察司佥事，巡兵台州、宁波，迁湖广布政司参议，累升陕西按察司副使，隆庆二年（1568年）四月升太仆寺少卿。給假回鄉遷葬，尋以疾致仕。《南昌府志》：夏栻字廷瞻，丰城人。嘉靖进士，授行人，擢兵科给事中。赵文华视师淮上，隐贼势而以捷闻，上章纠之，有内寇未除，外寇必益，及欺君辱国等语，坐是为严世蕃所憾，谪岭西从事。寻以湖州同知巡兵台、宁。时倭寇出没，地方残毁，栻募兵积饷，文华欲撤兵粮以窘栻，寇终畏栻威，不敢入。迁湖广布政司副使，晋太仆少卿。乞归葬母，杜门不出。卒，祀乡贤。

 家族 
曾祖夏曰䛘；祖父夏宗捷；父夏若水，歲貢生。母周氏；繼母孫氏。具庆下。

参考文献

Category:嘉靖二十八年己酉科江西鄉試舉人
Category:夏姓
Category:丰城人
Category:明朝行人司行人
Category:明朝兵科給事中
Category:明朝湖州府同知
Category:明朝湖广布政使司参议
Category:明朝陕西按察司副使
Category:明朝太仆寺少卿
Category:明朝浙江按察司佥事